Liu Cixin

Liu CixinLiu eo anv ar familh, a vez lakaet dirak an anv-bihan er Reter-Pellañ. (sinaeg : 刘慈欣 ; pinyin : Liú Cíxīn, distaget ), bet ganet d'an 23 a viz Mezheven 1963 e Beijing (Republik Pobl Sina), zo un ijinour er stlenneg hag ur skrivagner skiant-faltazi.

Nav gwezh ez eo bet deroet dezhañ ar priz Yin hé (银河 "Galaksienn") e Sina, hag er bloaz 2015 ec'h eas ar priz Hugo Award gantañ e Helsinki (Finland). Ar priz Nebula sinaek a c'hounezas ivez.

Un ezel eo ouzh Kevredigezh Sinaat ar Skrivagnerien Skiantel, koulz ha beskadoriad Kevredigezh ar Skrivagnerien Skiantel e proviñs Shanxi.

Buhez ha respet
Ganet eo bet Liu Cinxi d'an 23 a viz Mezheven 1963 e Beijing ha desavet e Yangquan (陽泉 Yángquán e proviñs Shanxi Jiayang Fan : Liu Cixin War of the Worlds,  ma oa bet kaset e dud da labourat er mengleuzioùPeyton, op. cit.. En abeg d'an Dispac'h Sevenadurel (1966-1976) e voe adkaset da lec'h genidik e familh e distrig Luochan (羅山縣 Luóshān xiàn).

E 1988, oadet a 25 bloaz, ec'h echuas e studi e Skol-veur Sina an Norzh ar Barregezhioù an Dourioù hag an Tredan e Zhengzhou (郑州 Zhèngzhōu) e proviñs Henan (河南省 Hñán shěng). Goude-se e tistroas da broviñs Shanxi da labourat war ar vicher a ijinour er stlenneg en ur greizenn da genderc'hañ tredan.
Skrivagner

Da lavar Liu Cixin e-unan e voe levezonet-bras gant oberennoù George Orwell (1903-1950) hag Arthur C. Clarke (1917-2008)Ria Misra : .

E 1989 ec'h embannas e romant kentañ, 中国2185 (Zhōngguó 2185, "Sina 2185") ; d'ar c'hentañ cyberpunk sinaat e voe lakaet goude-se Abadenn Le corps cybernétique : quand la SF s'incarne, .

Er bloaz 2006 e voe embannet kentañ romant brudet Liu Cixin, 三体 Sān tǐ, "Tri c'horf", a droas da levrenn gentañ an drilogiezh 地球往事 Dìqiú Wǎngshì, "Tremened an Douar" ; an droidigezh saoznek gant Ken Liu (The Three-Body Problem, 2014) a c'hounezas ar Priz Hugo e 2015 — ar wech nemeti ma voe deroet ar Priz koulz d'an aozer ha d'an troer , hag ar wech kentañ ma voe deroet d'ur skrivagner aziat Andrea Chen : . E 2016 e voe troet en alamaneg, gant tammoù na oant ket bet troet e saozneg . E 2016 ivez e troas Ken Liu an drede levrenn, 死神永生 Sǐshñ yǒngshēng, "Divarvelezh ar marv" (Death's End an titl saoznek) ; e gourfenn ar Priz Hugo e voe ar romant e 2017, ha gantañ ec'h eas ar Priz Locus 2017 .

Berzh bras he deus graet an drilogiezh er skiant-faltazi sinaek, koulz e Sina hag er bed Gaffric, Gwennaël ha Peyton, Will : Liu Cixin's Three-Body Trilogy and the Status of Science Fiction in Contemporary China. In : Science Fiction Studies, levrenn 46, niv. 1 (Meurzh 2019), .

An digevatalder kevredigezhel, diorroadur ar skiantoù, ar bevennoù ekologel eo donennoù pennañ skridoù Liu Cixin Thieret, Adrin (2015). .

Azasadurioù
D'ar 5 a viz C'hwevrer 2019 e voe embannet e Sina ur film sinema diazezet war un istor berr skrivet gant Liu Cixin, 流浪地球 Liúlàng dìqiú "Douar kantreer", The Wandering Earth e ditl saoznek.

Gant ar savenn video sinaat Tencent Video e voe embannet e miz Genver 2023 ur stirad skinwel diazezet war ar romant "Tri c'horf" Adi Tandimeth : .

Oberennoù
Romantoù
1989 : 中国2185 Zhōngguó 2185 "Sina 2185"
2002 : 魔鬼积木 Móguǐ jīmù "Bloc'hoù an diaoul"
2003 : 超新星纪元 Chāoxīnxīng jìyuán "Oadvezh ar supernova"
2004 : 球状闪电 Qiúzhuàng shǎndiàn "Pellenn dan-foeltr"
An drilogiezh 地球往事 Dìqiú Wǎngshì, "Tremened an Douar"
• Levrenn 1 : 三体 Sān tǐ, "Tri c'horf" (2006)
• Levrenn 2 : 黑暗森林 Hēi'àn sēnlín "Koadeg teñval" (2008)
• Levrenn 3 : 死神永生 Sǐshñ yǒngshēng, "Divarvelezh ar marv" (2010)
2010 : 當恐龍遇見螞蟻 Dāng kǒnglóng yùjiàn mǎyǐ "Pa geje an dinosaored ouzh ar merien"
Istorioù berr
 1998 : 微观尽头 Wéiguān jìntóu "Beg munut-munut"
1999 : 鲸歌 Jīng gē "Kan ur valum" • 带上她的眼睛 Dài shàng tā de yǎnjīng "Degas he daoulagad" • 坍缩 Tānsuō "Disac'hadur"
2000 : 地火 De huǒ "Tan douar" • 流浪地球 Liúlàng dìqiú "Douar kantreer"
2001 : 乡村教师 Xiāngcūn jiàoshī "kelenner plouzat" • 全频带阻塞干扰 Quán píndài zǔsè gānrǎo "" • 微纪元 Quán píndài zǔsè gānrǎo "Reustlad stanker ar skalfad a-bezh"
2002 : 混沌蝴蝶 Hùndùn húdié "Balafenn ar reustl" • 吞食者 Tūnshí zhě "Plaouier" • 梦之海 Mèng zhī hǎi "Ur morad hunvreoù" • 命运 Mìngyùn "Tonkad" • 朝闻道 Cháo wén dào "Klevet da veure" • 中国太阳 Zhōngguó tàiyáng "Heol sinaat" • 天使时代 Tiānshǐ shídài "Oadvezh an aeled" • 信使 Xìnshǐ "Kannad" • 西洋 Xīyáng "Kornôg"
2003 : 光荣与梦想 Guāngróng yǔ mèngxiǎng "Klod ha hunvre" • 诗云 Shī yún "Koumoulennad barzhonegoù" • 地球大炮 Dìqiú dàpào "Kanol an Douar" • 思想者 Sīxiǎng zhě "Ar soñjour"
2004 : 镜子 Jìngzǐ "Melezour" • 圆圆的肥皂泡 Yuán yuán de féizào pào "Klogorennoù ront soavon"
2005 : 赡养上帝 Shànyǎng shàngdì "Ober war-dro Doue" • 赡养人类 Shànyǎng rénlèi "Ober war-dro an denelezh" • 欢乐颂 Huānlè sòng "Meulgan d'al levenez"
2006 : 山 Shān "Menez"
2009 : 2018年4月1日 2018年4月1日 "1 a viz Ebrel 2018" • 月夜 Yuèyè "Noz loargann"
2010 : 太原之恋 Tàiyuán zhī liàn "Karantez e Taiyuan"
2011 : 烧火工 Shāohuǒ gōng "An tanlenner"
2014 : 圆 Yuán "Ront" • 时间移民 Shíjiān yímín "Ermaeziadeg en amzer"
2016 : 人生 Rénshēng "Buhez"
2018 : 黄金原野 Huángjīn yuányě "Park alaouret"
Dastumadoù
2003 : 爱因斯坦赤道 Ài yīn sītǎn chìdào "Gouriz bed Einstein"
2004 : 带上她的眼睛 Dài shàng tā de yǎnjīng "Degas he daoulagad"
2008 : 流浪地球 Liúlàng dìqiú "Douar kantreer" • 魔鬼积木 Móguǐ jīmù "Bloc'hoù an diaoul"
2014 : 时间移民 Shíjiān yímín "Ermaeziadeg en amzer"
Arnodskridoù
2003 : 文明的反向扩张 Wénmíng de fǎn xiàng kuòzhāng "Emastenn gin ar sevenadurezh" • 远航！远航！ Yuǎnháng! Yuǎnháng! "Beaj ! Beaj !"

Enorioù
BloazTitlPrizRummadDisoc'h2001带上她的眼睛 Dài shàng tā de yǎnjīng "Degas he daoulagad"银河 Yín hé "Galaksienn" (Sina) loread2005赡养人类 Shànyǎng rénlèi "Ober war-dro an denelezh" loread2006三体 Sān tǐ, "Tri c'horf" loread2015赡养上帝 Shànyǎng shàngdì "Ober war-dro Doue" ¿Quién cuidará de los dioses?Premio Ignotus (Spagn)Istorioù berr estrendiuzet三体 Sān tǐ, "Tri c'horf"Hugo Award (SUA)Gwellañ romantloreadJohn W. Campbell Memorial AwardThe Three-Body ProblemGwellañ romant SFdiuzetLocus Award (SUA)Gwellañ romant SFdiuzetNebula Award (SUA)Gwellañ romantdiuzetPrometheus Award (SUA)—diuzet2017Canopus Awards (SUA)—diuzetKurd-Laßwitz-Preis (Alamagn)Die drei SonnenGwellañ oberenn SF estrenloreadPremio Ignotus (Spagn)El problema de los tres cuerposRomant estrenloreadGrand prix de l'Imaginaire (Bro-C'hall)Le Problème à trois corpsRomant estrendiuzet死神永生 Sǐshñ yǒngshēng, "Divarvelezh ar marv"Dragon Award (SUA)Gwellañ romant SFdiuzetHugo Award (SUA)Gwellañ romantdiuzetLocus Award (SUA)Gwellañ romant SFloread2018 (Holl e oberennoù)Arthur C. Clarke Foundation Award  — Da ziwall zo : n'eo ket an Arthur C. Clarke Award, a voe deroet e 2018 da Jaroslav Kalfar evit Spaceman of Bohemia ; gwelit  A. C. Clarke Award. loread2019圆 Yuán "Ront"Seiun Award (Japan)Gwellañ istor berr treuzyezhetloread2020三体Gwellañ istor hir treuzyezhetloread2021黑暗森林 Hēi'àn sēnlín "Koadeg teñval"Gwellañ istor hir treuzyezhetloread2023流浪地球 Liúlàng dìqiú "Douar kantreer"Gwellañ istor berr treuzyezhetloread

Levrlennadur
 Peyton, Will. Chinese and Western Literary Influence in Liu Cixin’s "Three Body" Trilogy. New York : Palgrave Macmillan, 2021 

Liammoù diavaez
 32px|link=https://www.imdb.com/name/nm7286732/?ref_=fn_all_nme_1
 The Internet Speculative Fiction Database
 The Encyclopedia of Science Fiction

Notennoù ha daveennoù

Rummad:Ganedigezhioù 1963
Rummad:Skrivagnerien Sina
Rummad:Skrivagnerien skiant-faltazi